(4)

I bilag V (del-SPA) foretages følgende ændringer: a) SPA.PBN.100 PBN affattes således: »SPA.PBN.100 PBN-operationer a) Der kræves en godkendelse for hver af de følgende PBN-specifikationer: 1) RNP AR APCH og 2) RNP 0.3 for helikopteroperationer. b) En godkendelse for RNP AR APCH-operationer skal tillade operationer på offentlige instrumentindflyvningsprocedurer, som opfylder de gældende ICAO-kriterier for udformning af procedurer. c) Der kræves en procedurespecifik godkendelse for RNP AR APCH- eller RNP 0.3-operationer for private instrumentindflyvningsprocedurer eller offentlige instrumentindflyvningsprocedurer, som ikke opfylder de gældende ICAO-kriterier for udformning af procedurer, eller hvis det kræves i henhold til AIP (Aeronautical Information Publication) eller den kompetente myndighed.« b) SPA.PBN.105 PBN affattes således: »SPA.PBN.105 Operationel godkendelse af PBN For at opnå en specifik PBN-godkendelse fra den kompetente myndighed skal operatøren godtgøre, at: a) den relevante luftdygtighedsgodkendelse, som er egnet til den planlagte PBN-operation, er anført i flyvehåndbogen eller et andet dokument, som er godkendt af certificeringsmyndigheden som led i en luftdygtighedsvurdering, eller er baseret på en sådan godkendelse b) der er fastlagt et træningsprogram for flyvebesætningsmedlemmer og relevant personale, som er involveret i forberedelse af flyvninger c) der er foretaget en sikkerhedsvurdering d) der er fastlagt operationelle procedurer, som angiver: 1) det udstyr, der skal medbringes, herunder operationelle begrænsninger og relevante dele på minimumsudstyrslisten 2) flyvebesætningens sammensætning, kvalifikationer og erfaring 3) normale procedurer, unormale procedurer og nødprocedurer og 4) forvaltning af elektroniske navigationsdata. e) der er fastlagt en liste over indberetningspligtige hændelser og f) der er fastlagt et forvaltningsprogram for RNP-overvågning for RNP AR APCH-operationer, hvis det er relevant.« c) Følgende tilføjes som SUBPART K: »SUBPART K OFFSHOREOPERATIONER MED HELIKOPTER SPA.HOFO.100 Offshoreoperationer med helikopter (HOFO) Kravene i denne subpart gælder for: a) en operatør, som flyver erhvervsmæssig lufttransport og har et gyldigt AOC i overensstemmelse med del-ORO b) en operatør, som flyver specialoperationer, og som har angivet sin aktivitet i overensstemmelse med del-ORO eller c) en ikke-erhvervsmæssig operatør, som har angivet sin aktivitet i overensstemmelse med del-ORO. SPA.HOFO.105 Godkendelse af offshoreoperationer med helikopter a) Før der udføres operationer i medfør af denne subpart, skal den kompetente myndighed have udstedt en specifik godkendelse til operatøren. b) For at opnå en sådan godkendelse, skal operatøren indgive en ansøgning til den kompetente myndighed, jf. SPA.GEN.105, og skal godtgøre, at kravene i denne subpart er opfyldt. c) Operatøren skal, inden der udføres operationer fra en anden medlemsstat end den medlemsstat, der har udstedt den i litra a) omhandlede godkendelse, underrette de kompetente myndigheder i begge medlemsstater om den planlagte operation. SPA.HOFO.110 Operationelle procedurer a) Operatøren skal som led i sin sikkerhedsledelsesproces afbøde og minimere risici og farer, der er specifikke for offshore lufttransportoperationer med helikopter. Operatøren skal i driftshåndbogen angive: 1) besætningens udvælgelse, sammensætning og uddannelse 2) besætningsmedlemmernes og andet involveret personales opgaver og ansvarsområder 3) krævet udstyr og kriterier for afsendelse og 4) operationelle procedurer og minima, så normale og sandsynlige unormale operationer beskrives og lettes på passende vis b) Operatøren skal sikre, at: 1) der udarbejdes en operationel flyveplan før hver flyvning 2) sikkerhedsinstruktion af passagerer finder sted, før de stiger om bord på helikopteren, og omfatter alle specifikke oplysninger om offshoreflyvninger 3) hvert medlem af flyvebesætningen er iført en godkendt overlevelsesdragt: i) hvis de vejrrapporter eller -udsigter, der er tilgængelige for luftfartøjschefen, angiver, at vandtemperaturen er under plus 10 °C under flyvningen eller ii) når den anslåede redningstid overstiger den anslåede overlevelsestid, eller iii) hvis flyvningen er planlagt til at foregå om natten i et hostile environment 4) den offshorerutestruktur, der angives af den relevante ATS, følges 5) piloter udnytter det automatiske flyvestyringssystem (AFCS) bedst muligt under hele flyvningen 6) der fastlægges specifikke offshoreprofiler, herunder parametre for stabil indflyvning og korrektioner, der skal udføres, hvis indflyvningen bliver ustabil 7) der for operationer med flere piloter er fastlagt procedurer, således at et medlem af flyvebesætningen overvåger flyveinstrumenterne under en offshoreoperation, herunder navnlig ved indflyvning eller udflyvning, for at sikre, at en sikker flyvevej bibeholdes 8) flyvebesætningen træffer umiddelbare og passende foranstaltninger, hvis der udløses en flyvehøjdealarm 9) der er fastlagt procedurer, som kræver, at nødflotationsudstyr er aktiveret, hvis dette er sikkert, ved alle ankomster og afgange over vand og 10) operationer udføres i overensstemmelse med eventuelle begrænsninger vedrørende ruter eller operationsområder, som er pålagt af den kompetente myndighed eller den relevante myndighed, der er ansvarlig for luftrummet. SPA.HOFO.115 Brug af offshoreplaceringer Operatøren bruger kun offshoreplaceringer, der er egnede for så vidt angår helikoptertypens størrelse og masse samt de planlagte operationer. SPA.HOFO.120 Udvælgelse af flyvepladser og driftssteder a) Ankomstalternativ flyveplads på land. Uanset CAT.OP.MPA.181, NCC.OP.152 og SPO.OP.151 behøver luftfartøjschefen ikke at angive en ankomstalternativ flyveplads i den operationelle flyveplan, når flyvningerne foretages fra en offshoreplacering til en flyveplads på land, hvis: 1) enten ankomstflyvepladsen er udpeget som en kystflyveplads, eller 2) følgende kriterier er opfyldt: i) ankomstflyvepladsen har en publiceret instrumentindflyvningsprocedure ii) flyvetiden er mindre end 3 timer og iii) den offentliggjorte vejrudsigt, der er gyldig fra 1 time før til 1 time efter den forventede ankomsttid, angiver at: A) skyhøjden er mindst 700 ft over det minimum, der gælder for instrumentindflyvningsproceduren, eller 1 000 ft over ankomstflyvepladsen, hvis dette er højere, og B) sigtbarheden er mindst 2 500 m. b) Offshore ankomstalternativt helikopterdæk. Operatøren kan vælge et offshore ankomstalternativt helikopterdæk, hvis alle de følgende kriterier er opfyldt: 1) et offshore ankomstalternativt helikopterdæk bruges kun, når grænsepunktet for mulig tilbagevenden (PNR) er overskredet, og når en ankomstalternativ flyveplads på land geografisk ikke er til rådighed. Inden PNR skal der anvendes en ankomstalternativ flyveplads på land 2) der skal være landingsmulighed med én motor ude af drift (OEI) på offshore ankomstalternative helikopterdæk 3) helikopterdæktilgængeligheden skal så vidt muligt være garanteret inden PNR. Dimensioner, konfiguration og hindringsfrihed for individuelle helikopterdæk og andre områder skal være egnede til brug som ankomstalternative helikopterdæk for hver af de helikoptertyper, der planlægges anvendt 4) vejrminima fastlægges under hensyntagen til nøjagtigheden og pålideligheden af de meteorologiske oplysninger 5) MEL skal indeholde specifikke bestemmelser for denne operationstype. 6) der må kun vælges et offshore ankomstalternativt helikopterdæk, hvis operatøren har fastlagt en procedure herfor i driftshåndbogen. SPA.HOFO.125 Indflyvninger med luftbåret radar (ARA'er) til offshoreplaceringer — CAT-operationer a) En operatør af erhvervsmæssige transportoperationer (CAT) skal fastlægge procedurer og sikre, at der kun flyves ARA'er, hvis: 1) helikopteren har en radar, som kan levere oplysninger om hindringer i miljøet, og 2) enten: i) den mindste nedgangshøjde (MDH) bestemmes ved hjælp af en radiohøjdemåler, eller ii) der anvendes mindste anflyvningshøjde (MDA) plus en tilstrækkelig margen. b) ARA'er til platforme eller fartøjer i drift må kun gennemføres som operationer med flere piloter. c) Beslutningsintervallet skal sikre tilstrækkelig hindringsfrihed ved afbrudt indflyvning fra alle bestemmelsessteder, for hvilke en ARA planlægges. d) Indflyvning må kun fortsættes ud over beslutningsintervallet eller under mindste anflyvningshøjde/højde (MDA/H), når der er opnået visuel reference til bestemmelsesstedet. e) For CAT-operationer med én pilot forøges MDA/H og beslutningsintervallet på passende vis. f) Når der flyves en ARA til en fast offshoreplacering (dvs. et fast anlæg eller et opankret fartøj), og der er en pålidelig GPS-position for placeringen til rådighed i navigationssystemet, skal GPS/områdenavigationssystemet anvendes til at øge ARA'ens sikkerhed. SPA.HOFO.130 Vejrforhold Uanset CAT.OP.MPA.247, NCC.OP.180 og SPO.OP.170 kan VFR-flyvninger gennemføres, når der flyves mellem offshoreplaceringer, som er placeret i klasse G-luftrum, når overvandssektoren er mindre end 10 NM, hvis grænserne er lig med eller bedre end følgende: Minima for flyvning mellem offshoreplaceringer i klasse G-luftrum Dag Nat Højde (*) Sigtbarhed Højde (*) Sigtbarhed Én pilot 300 ft 3 km 500 ft 5 km To piloter 300 ft 2 km (**) 500 ft 5 km (***) SPA.HOFO.135 Vindbegrænsninger for operationer til offshoreplaceringer Operationer til en offshoreplacering må kun udføres, når vindhastigheden ved helikopterdækket angives til at være højst 60 knob inklusive vindstød. SPA.HOFO.140 Performancekrav for offshoreplaceringer Helikoptere med start og landing på offshoreplaceringer skal opereres i henhold til performancekravene i det relevante bilag i overensstemmelse med deres operationstype. SPA.HOFO.145 System til monitorering af flight data (FDM-system) a) Når der udføres CAT-operationer med en helikopter, der har en flyvedatarekorder, skal operatøren etablere og opretholde et FDM-system som led i sit integrerede forvaltningssystem senest fra den 1. januar 2019. b) FDM-systemet må ikke indebære elementer af straf og skal indeholde passende sikring til beskyttelse af kilden eller kilderne til dataene. SPA.HOFO.150 Luftfartøjssporingssystem Operatøren skal etablere og opretholde et luftfartøjssporingssystem for offshoreoperationer i et hostile environment fra tidspunktet for helikopterens afgang og indtil den ankommer på det endelige bestemmelsessted. SPA.HOFO.155 Vibrationskontrolsystem (VHM-system) a) Følgende helikoptere, som udfører offshore CAT-operationer i et hostile environment, skal have et VHM-system, som kan overvåge tilstanden af kritiske rotor- og rotordrivsystemer, senest den 1. januar 2019: 1) komplekse motordrevne helikoptere, for hvilke det individuelle luftdygtighedsbevis (CofA) blev udstedt første gang efter den 31. december 2016 2) alle helikoptere med en maksimal passagersædekonfiguration for operation (MOPSC) på flere end ni sæder, for hvilke det individuelle CofA blev udstedt første gang før den 1. januar 2017 3) alle helikoptere, for hvilke det individuelle CofA blev udstedt første gang efter den 31. december 2018. b) Operatøren skal have et system, som er i stand til at: 1) indsamle dataene, herunder alarmer, som genereres af systemet 2) analysere og fastslå komponenters funktionsduelighed og 3) reagere på konstaterede begyndende funktionssvigt. SPA.HOFO.160 Krav til udstyr a) Operatøren skal opfylde følgende udstyrskrav: 1) højttaleranlæg i helikoptere til CAT-operationer og ikke-erhvervsmæssige operationer med komplekse motordrevne helikoptere (NCC): i) helikoptere med en maksimal passagersædekonfiguration for operation (MOPSC) på flere end ni sæder skal have et højttaleranlæg ii) helikoptere med en MOPSC på 9 sæder eller derunder behøver ikke at have et højttaleranlæg, hvis operatøren kan påvise, at pilotens stemme kan høres fra alle passagersæder under flyvning. 2) radiohøjdemåler Helikoptere skal have en radiohøjdemåler, der kan udsende et hørbart advarselssignal under en forudindstillet højde og et visuelt advarselssignal ved en højde, som vælges af piloten. b) Nødudgange Alle nødudgange, herunder nødudgange for flyvebesætningen, og alle vinduer eller andre åbninger, som er egnede til nødudstigning, og anordningerne til at åbne dem skal være tydeligt markeret for at vejlede de ombordværende i brug af dem i dagslys og i mørke. Sådanne markeringer skal være udformet, så de forbliver synlige, selv om helikopteren er kæntret eller kabinen er under vand. c) Helikopterterrænadvarselssystem (Helicopter terrain awareness warning system — TAWS) Helikoptere, som anvendes til CAT-operationer og har en MCTOM, der overstiger 3 175 kg eller en MOPSC på flere end 9 sæder, som har fået udstedt et individuelt CofA første gang efter den 31. december 2018, skal være udstyret med et HTAWS, som opfylder kravene for klasse A-udstyr i overensstemmelse med en godkendt standard. SPA.HOFO.165 Yderligere procedurer og udstyr for operationer i et hostile environment a) Redningsveste Alle ombordværende skal til enhver tid være iført en godkendt redningsvest, medmindre de er iført en integreret overlevelsesdragt, der opfylder de kombinerede krav til overlevelsesdragt og redningsvest. b) Overlevelsesdragter Alle ombordværende passagerer skal være iført en godkendt overlevelsesdragt: 1) hvis de vejrrapporter eller -udsigter, der er tilgængelige for luftfartøjschefen, angiver, at vandtemperaturen er under plus 10 °C under flyvningen, eller 2) når den anslåede redningstid overstiger den anslåede overlevelsestid, eller 3) hvis flyvningen er planlagt til at foregå om natten c) Åndedrætsværn Alle ombordværende passagerer skal bære og være instrueret i brugen af åndedrætsværn. d) Redningsflåder 1) Alle redningsflåder, der medbringes, skal være installeret, så de kan anvendes under de havbetingelser, hvorunder helikopterens karakteristika for så vidt angår nødlanding på vandet, flydeevne og trimning blev evalueret med henblik på certificering. 2) Alle redningsflåder, der medbringes, skal være installeret, så de er lette at anvende i en nødsituation. 3) Antal installerede redningsflåder: i) for helikoptere, der befordrer under 12 personer, mindst én redningsflåde med en nominel kapacitet, som ikke er mindre end det maksimale antal ombordværende, eller ii) for helikoptere, der befordrer flere end 11 personer, mindst to redningsflåder, som tilsammen kan rumme alle personer, der kan befordres om bord, og selv om én går tabt, skal den eller de øvrige redningsflåder have tilstrækkelig kapacitet til at rumme alle personer om bord på helikopteren. 4) Hver redningsflåde skal have mindst én nødlokaliseringssender (ELT(S)) og 5) Hver redningsflåde skal have redningsudstyr, inklusive de midler til opretholdelse af livet, der egner sig til den flyvning, som skal udføres. e) Kabinenødbelysningssystem Helikopteren skal være udstyret med et nødbelysningssystem med uafhængig strømforsyning, som sikrer almindelig kabinebelysning, der letter evakueringen af helikopteren. f) Automatisk deployerbar nødlokaliseringssender (ELT(AD)) Helikopteren skal være udstyret med en (ELT(AD)), som er i stand til at transmittere samtidigt på 121,5 MHz og 406 MHz. g) Fastgøring af ikke-afkastelige døre Alle ikke-afkastelige døre, der er markeret som nødudgange ved landing på vand, skal kunne fastgøres i åben stilling, så de ikke hindrer de ombordværendes udstigning under havbetingelser op til de maksimale havbetingelser, som kræves ved evaluering med henblik på landing på vand og flydeevne. h) Nødudgange og nødluger Alle nødudgange, herunder nødudgange til besætningen, og alle døre, vinduer og andre åbninger, der er egnede til brug som nødudgang under vand, skal være udformet, så de kan betjenes i en nødsituation. i) Uanset litra a), b) og c) kan operatøren på grundlag af en risikovurdering tillade, at passagerer, som er ude for et medicinsk nødstilfælde på en offshoreplacering, kun delvis eller slet ikke er iført, redningsvest, overlevelsesdragt eller åndedrætsværn på en returflyvning eller flyvninger mellem offshoreplaceringer. SPA.HOFO.130 Krav til besætning a) Operatøren skal fastlægge: 1) kriterier for udvælgelse af besætningsmedlemmer, under hensyntagen til tidligere erfaring 2) minimumserfaringen for en luftfartøjschef, der skal gennemføre offshoreoperationer, og 3) et trænings- og kontrolprogram for flyvebesætningen, som hvert besætningsmedlem skal fuldføre. Programmet skal være tilpasset offshoremiljøet og omfatte procedurer under normale forhold, unormale forhold og i nødsituationer, forvaltning af besætningsressourcer, nødlanding på vand og overlevelsestræning på vand. b) Nylig erfaring En pilot må kun flyve en helikopter med passagerer om bord: 1) på en offshoreplacering som luftfartøjschef eller andenpilot, hvis vedkommende i den foregående 90 dages periode har gennemført mindst 3 starter, udflyvninger, indflyvninger og landinger på en offshoreplacering i en helikopter af samme type eller en fuld flyvesimulator (FFS), som svarer til denne type, eller 2) om natten på en offshoreplacering som luftfartøjschef eller andenpilot, hvis vedkommende i den foregående 90 dages periode har gennemført mindst 3 starter, udflyvninger, indflyvninger og landinger på en offshoreplacering om natten i en helikopter af samme type eller en FFS, som svarer til denne type. De tre starter og landinger skal fuldføres i operationer med enten flere piloter eller én pilot, afhængigt af operationen. c) Specifikke krav for CAT: 1) den i litra b), nr. 1) og 2) angivne periode på 90 dage kan forlænges til maksimalt 120 dage, hvis piloten udfører linjeflyvning overvåget af en instruktør eller kontrollant for typerettigheder 2) hvis piloten ikke opfylder kravene i nr. 1), skal vedkommende gennemføre en træningsflyvning i helikopteren eller en FFS af den helikoptertype, der skal anvendes, som mindst skal omfatte de krav, der er beskrevet i litra b), nr. 1) og 2), før vedkommende kan udøve sine beføjelser.«